ශ්‍රී ලංකාවේ භූගෝලීය දර්ශකවල ආරක්ෂාව තහවුරු කිරීම සඳහා 2003 අංක 36 දරන බුද්ධිමය දේපළ පනත ඉදිරියේදී සංශෝධනය කිරීමට යයි.ශ්‍රී ලංකාවේ භූගෝලීය දර්ශකයන් සහිත භාණ්ඩ නිෂ්පාදනකරුවන් සහ අපනයනකරුවන් මුහුණපාන ගැටලු නිරාකරණය කර ශ්‍රී ලංකාවේ භූගෝලීය දර්ශක ආරක්ෂා කිරීම සඳහා ක්‍රමවේදයක් සකස් කිරීමට කර්මාන්ත හා වානිජ කටයුතු අමාත්‍යාංශය ඉදිරියේදී අපේක්ෂා කරයි.එම ක්‍රමවේදය සකස් කිරීමට කර්මාන්ත හා වානිජ කටයුතු අමාත්‍යාංශය මඟින් බුද්ධිමය දේපළ කාර්යාංශය උපදේශන සභාවේ සාමාජිකයන් හා රජයේ විවිධ දෙපාර්තමේන්තුවල නිලධාරීන්ගෙන් ද සමන්විත ක්‍රියාකාරී කමිටුවක් පත් කර තිබේ.මෙම ක්‍රමවේදය සකස් කිරීමේ යෝජනාව රජය වෙත ඉදිරිපත් කර ඇත්තේ කර්මාන්ත හා වානිජ කටයුතු අමාත්‍ය රිෂාඩ් බදියුදීන් මහතාය.